《静老通幽轩》
宋代·孙觌

诸峰倚崔嵬，众壑隐奔峭。寓目欣有系，会心领其要。

开庐结茅竹，伐翳斩蓬藋。此君亦可人，玉立尽娟妙。

风酣翠相倚，月吐青自照。窈眇非世音，鸾鹄中夜啸。

烟尘闇北关，烽火被南徼。便欲老三闾，终焉隐屠钓。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。